CELEX: 62021TN0256
Language: lt
Date: 2021-05-15 00:00:00
Title: Byla T-256/21: 2021 m. gegužės 15 d. pareikštas ieškinys byloje Domator24.com Paweł Nowak / EUIPO – Siwek ir Didyk (Foteliai)

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/53
            
         
      2021 m. gegužės 15 d. pareikštas ieškinys byloje Domator24.com Paweł Nowak / EUIPO – Siwek ir Didyk (Foteliai)
      
      (Byla T-256/21)
      (2021/C 278/73)
      Kalba, kuria surašytas ieškinys: lenkų
      
         Šalys
      
      
         Ieškovė: Domator24.com Paweł Nowak (Zeliona Gura, Lenkija), atstovaujama radca prawny T. Gawliczek
      
         Atsakovė: Europos Sąjungos intelektinės nuosavybės tarnyba (EUIPO)
      
         Kitos procedūros Apeliacinėje taryboje šalys: Piotr Siwek (Gdanskas, Lenkija), Sebastian Didyk (Gdanskas)
      
         Su procedūra EUIPO susijusi informacija
      
      
         Dizaino, dėl kurio kilo ginčas, savininkė: ieškovė Bendrajame Teisme
      
         Dizainas, dėl kurio kilo ginčas: Europos Sąjungos dizainas Nr. 3 304 021-0001 (foteliai)
      
         Procedūra EUIPO: registracijos pripažinimo negaliojančia procedūra
      
         Ginčijamas sprendimas: 2021 m. kovo 15 d. EUIPO trečiosios apeliacinės tarybos sprendimas byloje R 1275/2020-3
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti ginčijamą sprendimą,
               
            
                  —
               
               
                  priteisti ieškovei iš bylą pralaimėjusios šalies bylinėjimosi Europos Sąjungos Bendrajame Teisme išlaidas, taip pat – pagal Procedūros reglamento 190 straipsnio 2 dalį – būtinąsias išlaidas, kurias ieškovė patyrė dėl procedūros EUIPO apeliacinėje taryboje,
               
            
                  —
               
               
                  nurodyti, kad į bylą įstojusios šalys (jeigu tokių būtų) pačios apmoka savo bylinėjimosi išlaidas.
               
            
         Pagrindai, kuriais remiamasi
      
      
                  —
               
               
                  Tarybos reglamento (EB) Nr. 6/2002 25 straipsnio 1 dalies b punkto, siejamo su 7 straipsnio 1 dalimi, pažeidimas nusprendus, kad dizainas paraiškos pateikimo dieną neturėjo individualių savybių.
               
            
                  —
               
               
                  Tarybos reglamento (EB) Nr. 6/2002 25 straipsnio 1 dalies b punkto, siejamo su šio reglamento 7 straipsnio 1 dalimi, pažeidimas nusprendus, kad byloje kaip įrodymas pateiktas ankstesnis dizainas vykdant įprastą verslo veiklą galėjo tapti pakankamai žinomas tarp specialistų, kurie specializuojasi žaidimų sektoriuje.
               
            
                  —
               
               
                  Įrodinėjimo pareigos paskirstymą reglamentuojančių taisyklių pažeidimas.
               
            
                  —
               
               
                  Laisvo įrodymų vertinimo principo pažeidimas.
               
            
                  —
               
               
                  Tarybos reglamento (EB) Nr. 6/2002 25 straipsnio 1 dalies b punkto, siejamo su 6 straipsnio 1 dalies b punktu ir 2 dalimi, pažeidimas.
               
            
                  —
               
               
                  Tarybos reglamento (EB) Nr. 6/2002 25 straipsnio 1 dalies b punkto, siejamo su 6 straipsnio 1 dalies b punktu, pažeidimas.